Herbert Vellesaar
Herbert Ervin Vellesaar (varem Herbert Ervin Welber; 24. august 1911 Tallinn – 24. mai 1970 Tallinn) oli eesti kontrabassimängija. Ta lõpetas 1930. aastal Tallinna Reaalkooli, õppis aastatel 1932–1939 Tallinna Konservatooriumis Adolf Vedro klassis. Vellesaar mängis aastatel 1933–1940 Estonia Valge saali ning lokaalide Dancing Gloria ja Dancing Paris orkestreis, 1940–41 Balti mere laevastiku kultuurimaja orkestreis ning 1941–1970 Estonias, oli 1962. aastast Eesti NSV Teatriühingu liige.